钦定古今图书集成/明伦汇编/官常典/第642卷 > 赵轨
## 钦定古今图书集成/明伦汇编/官常典/第642卷 > 赵轨

按《隋书》本传：“轨，河南洛阳人也。少好学，有行检。周蔡
王引为记室，以清苦闻。迁卫州治中。高祖受禅，转齐
州别驾，有能名。其东邻有桑葚落其家，轨遣人悉拾
还。其主，诫其诸子曰：‘吾非以此求名，意者非机杼之
物，不愿侵人，汝等宜以为戒。在州四年，考绩连最。持
节使者郃阳公梁子恭状上，高祖嘉之，赐物三百段’”，
米三百石。征轨入朝，父老相送者各挥涕曰：“别驾在
官，水火，不与百姓交，是以不敢以壶酒相送。公清若
水，请酌一杯水奉饯。”轨受而饮之。